Nogometna reprezentacija Bosne i Hercegovine

Nogometna reprezentacija Bosne i Hercegovine predstavlja Bosnu i Hercegovinu na međunarodnim nogometnim takmičenjima i pod kontrolom je nogometnog saveza Bosne i Hercegovine. Reprezentacija je nastala nakon proglašavanja nezavisnosti Bosne i Hercegovine od SFR Jugoslavije. Od 1996. nastupa u takmičenjima koja organiziraju FIFA i UEFA.

 Historija 
 Historija nogometa u Bosni i Hercegovini 

Nogomet u Bosni i Hercegovini počinje se razvijati dolaskom bosanskih studenata iz Beča u Mostar. Otada se širi po cijeloj Bosni i Hercegovini. Prva nezvanična utakmica odigrala se 1907. između timova iz Splita i tima iz Mostara nazvanog "Osman".–je prva inozemna utakmica jednog bosanskohercegovačkog nogometnog tima. Godinu dana poslije osnovan je nogometni savez. Na međunarodnom turniru 1910. osvajaju prvo mjesto pobjedom protiv Portugala, Španije i Italije, te u finalu protiv reprezentacije Švicarske rezultatom 4:3. Najbolji igrač bio je Muharem Hasanović s 3 gola.

Prva nogometna takmičenja započeta su 1908. Za vrijeme Kraljevine Jugoslavije broj klubova i igrača rastao je iz dana u dan. Na nivou Drinske i Vrbaške banovine postojali su nogometni savezi. Nakon Drugog svjetskog rata formiran je nogometni savez SR Bosne i Hercegovine kroz organe za fizičku kulturu republike. Nogometni savez SR Bosne i Hercegovine bio je u sastavu nogometnog saveza Jugoslavije. U–vrijeme nogomet je bio organiziran u svim kategorijama i na različitim nivoima (republička, regionalna, međuopćinska i općinska liga). Najbolji klubovi učestvovali su na saveznom nivou u 1, 2. i 3. ligi.

Timovi iz bosanskohercegovačke prve lige bili su nekoliko puta šampioni Jugoslavije: FK Sarajevo (1965/66 i 1984/85), FK Željezničar iz Sarajeva (1971/72). FK Velež iz Mostara i FK Borac iz Banje Luke osvajači su Kupa maršala Tita: FK Velež 1981. i 1985, a FK Borac 1987.

U strukturi nogometnog saveza učestvovalo je 900 klubova. Na međunarodnoj sceni najdalje je došao FK Željezničar, koji je igrao u polufinalu Kupa UEFA 1985.

Nogometni savez Bosne i Hercegovine 1992. istupa iz nogometnog saveza Jugoslavije početkom rata u Bosni i Hercegovini. 17. maja konstituiran je Izvršni odbor nogometnog saveza Bosne i Hercegovine koji je imao multinacionalni karakter te je urađen statut nogometnog saveza Bosne i Hercegovine za prijem u FIFA-u. Također je imenovan stručni štab reprezentacije, direktor i selektor. Na slobodnim teritorijama nastavljene su aktivnosti na organizaciji nogometa. U aprilu 1992 nogometni savez Bosne i Hercegovine je podnio zahtjev za prijem u članstvo u FIFA-i i UEFA-i.. Zbog rata, nogometni savez Bosne i Hercegovine je primljen u puno članstvo FIFA-e i pridruženo članstvo UEFA-e, tek 1996. U Dublinu 1998. nogometni savez Bosne i Hercegovine postaje punopravni član UEFA-e. Tako su domaći klubovi dobili šansu da učestvuju u UEFA-inim takmičenjima. Predstavnici nogometnog saveza pozvani su na Kongres FIFA-e u Chicagu za vrijeme SP-a 1994.
Na Kongresu u junu nogometni savez Bosne i Hercegovine primljen je kao pridruženi član FIFA-e s pravom odigravanja prijateljskih i humanitarnih utakmica svih reprezentativnih selekcija i klubova iz Bosne i Hercegovine.

mini|350px|Reprezentacija Bosne i Hercegovine, mart 2002.

U Zenici je odigrano prvo državno ligaško prvenstvo po jednostrukom bod-sistemu. Učestvovalo je 8 ekipa. Prvi prvak nezavisne Republike Bosne i Hercegovine postao je NK Čelik iz Zenice. Odmah nakon završetka prvog dijela prvenstva, u novembru 1995, uslijedio je prvi službeni nastup Bosne i Hercegovine: utakmica protiv Albanije u Tirani.

Sredinom decembra u Parizu nogometni savez Bosne i Hercegovine je dobio veliko priznanje. Na sjednici u Parizu Izvršni komitet FIFA-e primio je nogometni savez Bosne i Hercegovine kao punopravnog člana FIFA-e, a samo 24 sata kasnije u pariskom Louvreu izvršeno je žrijebanje za SP 1998. u Francuskoj. Reprezentacija Bosne i Hercegovine izvučena je u grupu sa Danskom, Hrvatskom, Grčkom i Slovenijom.

Na kongresu UEFA-e u Dublinu 1998. nogometni savez Bosne i Hercegovine primljen je za punopravnog člana Evropske nogometne asocijacije (UEFA-e).

 Prvi nastupi 
Prvu zvaničnu utakmicu Bosna i Hercegovina je odigrala protiv Albanije 30. novembra 1995. u Tirani na stadionu Qemal Stafa. Rezultatom 2-0 Albanija je bila uspješnija. U aprilu 1996. na stadionu Bilino polje Bosna i Hercegovina je odigrala prvu zvaničnu utakmicu na domaćem terenu. I ovog puta protivnik je bila Albanija a utakmica je završila bez postignutih golova. U Kalamati, 1. septembra 1996. Bosna i Hercegovina je odigrala prvu utakmicu u kvalifikacijama za Svjetsko prvenstvo 1998. Domaćin Grčka je bila uspješnija rezultatom 3-0. U oktobru u Bologni Bosna i Hercegovina je odigrala sljedeću utakmicu u kvalifikacijama za Svjetsko prvenstvo 1998. Hrvatska je bila uspješnija rezultatom 4-1 a jedini i prvi gol za Bosnu i Hercegovinu postigao je Hasan Salihamidžić u 22. minuti utakmice. Prvu pobjedu Bosna i Hercegovina je ostvarila u prijateljskoj utakmici protiv Italije koja se odigrala na stadionu Koševo 6. novembra 1996. Već u 6. minuti Bosna i Hercegovina je povela golom Hasana Salihamidžića. Šest minuta kasnije izjednačio je Gianfranco Zola. Konačan rezultat na utakmici postigao je Elvir Bolić u 44. minuti. Nekoliko dana kasnije u Ljubljani Bosna i Hercegovina je ostvarila i prvu objedu u kvalifikacijama. Rezultatom 2-1 Bosna i Hercegovina je pobijedila Sloveniju, a golove za Bosnu i Hercegovinu su postigli Elvir Bolić i Meho Kodro. U Manausu, 18. decembra 1996. Bosna i Hercegovina je odigrala prijateljsku utakmicu protiv domaćina i tadašnjeg akteulnog svjetskog prvaka Brazila. Jedini gol na utakmici postigao je Ronaldo iz slobodnog udarca u 75. minuti utakmice.

Krajem februara 1997. Bosna i Hercegovina je nastupila na Dunhill kupu u Maleziji gdje je osvojila drugo mjesto. U grupnoj fazi takmičenja Bosna i Hercegovina je pobijedila Vijetnam rezultatom 4-0, te odigrala neriješeno protiv Zimbabvea 2-2. U posljednjoj utakmici grupne faze Bosna i Hercegovina je pobijedila Indoneziju rezultatom 2-0. U polufinalu gol Asima Hrnjića u 36. minuti utakmice bio je dovoljan za pobjedu protiv domaćina Malezije za plasman u finale turnira u kojm se Bosna i Hercegovina susrela sa Kinom. Međutim, u finalu je Kina bila uspješnija rezultatom 3-0. Za Bosnu i Hercegovinu na ovom turniru su uglavnom nastupili igrači iz domaće lige. U nastavku kvalifikacija za Svjetsko prvenstvo 1998. Bosna i Hercegovina je u Sarajevu doživjela poraz od Grčke rezultatom 0-1. Bosna i Hercegovina je bila ravnopravan protivnik na utakmici, međutim, Kostas Frantzeskos je golom u 72. minuti utakmice donio pobjedu Grčkoj. U junu u Kopenhagenu Bosna i Hercegovina je poražena od Danske golovima Riepera i Molnara. I sljedeću utakmicu u kvalifikacijama odigrali su Bosna i Hercegovina i Danska, ovog puta na Koševu. Bosna i Hercegovina je ostvarila ubjedljivu pobjedu rezultatom 3-0. Golove na utakmici su postigli Edin Mujčin u 17. i Elvir Bolić u 23. i 32. minuti utakmice. U septembru Bosna i Hercegovina je odigrala posljednje utakmice kvalifikacija, prvo je u Zagrebu Hrvatska bila uspješnija rezultatom 3-2, dok je u Sarajevu Bosna i Hercegovina pobijedila Sloveniju 1-0. Bile su–prve kvalifikacije u kojim je nastupila Bosna i Hercegovina gdje je završila na četvrtom mjestu u grupi sa devet osvojenih bodova.

 Doba stagnacije 
U kvalifikacijama za Evropsko prvenstvo 2000. Bosna i Hercegovina je gajila nade da bi se mogla kvalificirati na prvenstvo. Međutim, superiorna Češka je ostvarila svih deset pobjeda u grupi te ubjedljivo završila na prvom mjestu. Škotska je sa dvije pobjede upravo protiv najvećeg konkurenta za drugo mjesto u grupi Bosne i Hercegovine osvojila drugo mjesto u grupi te se kvalificirala u baraž. Bosna i Hercegovina je završila na trećem mjestu u grupi sa istim brojem bodova kao i Litvanija i Estonija ali zbog boljih međusobnih rezultata treće mjesto je pripalo Bosni i Hercegovini. Ovo su bile prve kvalifikacije za svjetsko prvenstvo u historiji u kojim je nastupila i Bosna i Hercegovina. Kvalifikacije za Svjetsko prvenstvo 2002. za Bosnu i Hercegovinu nisu počele željenim tokom. U prve dvije utakmice Bosna i Hercegovina je doživjela dva poraza i već na startu je bilo poznato da je Svjetsko prvenstvo isuviše daleko. U januaru 2001. Bosna i Hercegovina je nastupila na Millennium kupu u Indiji te osvojila drugo mjesto. Nastavak kvalifikacija za Svjetsko prvenstvo 2002. Bosna i Hercegovina je odigrala u martu. Neriješenim rezultatom protiv Austrije i pobjedom protiv Lihtenštajna Bosna i Hercegovina je osvojila prve bodove. Porazom u Oviedu od Španije u junu Bosna i Hercegovina je praktično ostala bez ikakvih šansi za Svjetsko prvenstvo. Na Merdeka kupu koji se igrao u Maleziji od 20. do 30. juna Bosna i Hercegovina je osvojila drugo mjesto. U finalu turnira Uzbekistan je bio uspješniji rezultatom 2-1 nakon produžetaka. Bosna i Hercegovina je u augustu nastupila na LG kupu koji se odigrao u Iranu. Kao i na prethodna tri turnira Bosna i Hercegovina je osvojila drugo mjesto. U nastavku kvalifikacija Bosna i Hercegovina je zabilježila neriješeni rezultat protiv Izraela, poraz od Austrije i pobjedu protiv Lihtenštajna.

Kvalifikacije za Evropsko prvenstvo 2004. Bosna i Hercegovina je poput i prethodnih kvalifikacija za Svjetsko prvenstvo započela sa dva poraza. Prvo je Rumunija bila superiorna te ostvarila ubjedljivu pobjedu rezultatom 3-0 u Sarajevu a zatim u Oslu Norveška je bila uspješnija zabilježivši pobjedu rezultatom 2–0. U nastavku kvalifikacija nakon pobjede protiv Luksemburga Bosna i Hercegovina je zabilježila jedno od najvećih iznenađenja u kvalifikacijama pobijedivši Dansku rezultatom 2-0 golovima Barbareza i Baljića. U Craiovi Rumunija je i ovog puta bila uspješnija od Bosne i Hercegovine te zabilježila pobjedu rezultatom 2-0. U nastavku kvalifikacija Bosna i Hercegovina je prvo golom Bajramovića pobijedila Norvešku a zatim i Luksemburg u gostima te spletom okolnosti ostalih rezultata u grupi došla u poziciju da sama odlučuje o svojoj sudbini u kvalifikacijama. Pobjedom u zadnjoj utakmici Bosna i Hercegovina bi obezbjedila direktan plasman na Evropsko prvenstvo. Međutim, Danska je u Sarajevu odigrala neriješeno protiv domaćina te se kvalificirala na prvenstvo dok je Bosna i Hercegovina zauzela četvrtu poziciju na tabeli.

Za razliku od prethodnih kvalifikacija za Svjetsko i Evropsko prvenstvo u kojim je Bosna i Hercegovina zabilježila dva poraza, u kvalifikacijama za Svjetsko prvenstvo 2006. Bosna i Hercegovina je zabilježila dva neriješena rezultata protiv Španije i Srbije i Crne Gore. Porazom od Belgije u nastavku kvalifikacija te neriješenim rezultatom protiv Litvanije Bosna i Hercegovina je umanjila svoje šanse za plasman na Svjetsko prvenstvo. U junu nakon pobjede protiv San Marina Bosna i Hercegovina je odigrala jednu od najboljih utakmica u svojoj historiji protiv Španije u Valenciji. Golom Misimovića u 38. minuti utakmice Bosna i Hercegovina je imala vodstvo sve do 97. minute kada je Carlos Marchena postigao izjednačujući gol na utakmici. U nastavku kvalifikacija te pobjedama protiv Belgije, Litvanije i San Marina Bosna i Hercegovina je i ovog puta došla u poziciju da sama odlučuje o plasmanu na Svjetsko prvenstvo. Međutim, utakmica koja je odigrana u Beogradu na rubu regularnosti, Srbija i Crna Gora je golom Kežmana ostvarila pobjedu te ostavila Bosnu i Hercegovinu bez plasmana na Svjetsko prvenstvo 2006. Kvalifikacije za Evropsko prvenstvo 2008. Bosna i Hercegovina je započela pobjedom protiv Malte te prvim porazom na Bilinom polju od Mađarske. Nakon neriješenog rezultata u Kišinjevu protiv Moldavije te poraza u Zenici od Grčke Bosna i Hercegovina je bila dosta daleko od pozicija koje vode na prvenstvo Evrope. Ovo je ujedno bila i posljednja utakmica Blaža Sliškovića na klupi Bosne i Hercegovine. Mnogim tadašnjim reprezentativcima su ovo bili posljednje utakmice u nacionalnom dresu te je krenula era novih igrača u dresu reprezentacije. U Oslu sa novim selektorom na klupi reprezentacije Fuadom Muzurovićem Bosna i Hercegovina je priredila iznenađenje te ostvarila pobjedu protiv domaćina Norveške rezultatom 2–1. I sljedeće dvije utakmice Bosna i Hercegovina je pobijedila, Tursku i Maltu, međutim, loši rezultati u nastavku kvalifikacija bili su dovoljni Bosni i Hercegovini tek za četvrto mjesto u grupi.

 Zlatna generacija 
 Kvalifikacije za SP 2014. 

mini|desno|200px|Vedad Ibišević je pobjedničkim golom protiv Litvanije poslao Bosnu i Hercegovinu na njeno prvo Svjetsko prvenstvo.

Nakon prvih utakmica u kvalifikacijama te ubjedljivih pobjeda Bosne i Hercegovine protiv Lihtenštajna i Latvije Bosna i Hercegovina se našla na prvom mjestu kvalifikacijske grupe. U trećem kolu kvalifikacija Bosna i Hercegovina je u Atini odigrala jednu od ključnih utakmica protiv direktnog konkurenta za plasman na Svjetsko prvenstvo. Utakmica protiv Grčke završila je bez golova što je bilo dovoljno da Bosna i Hercegovina zadrži prvo mjesto u grupi. Nekoliko dana kasnije na Bilinom polju Bosna i Hercegovina je golovima Ibiševića, Džeke i Pjanića već u prvom poluvremenu osigurala pobjedu protiv Litvanije. Bosna i Hercegovina je svoje kvalifikacije u 2012. zaključila neporažena i nalazila se na vrhu grupe G. U Zenici, 22. marta Bosna i Hercegovina je odigrala jednu od svojih najboljih utakmica u cjelokupnim kvalifikacijama ostvarivši pobjedu protiv Grčke rezultatom 3-1. Golovima Ibiševića u 36. i Džeke u 29. i 53. minuti utakmice Bosna i Hercegovina je stekla ubjedljivu prednost. Sve što je Grčka uspjela učiniti u utakmici je postignuti gol u trećoj minuti sudačke nadoknade vremena. U Rigi 7. juna 2013. iako na poluvremenu nije bilo golova, Bosna i Hercegovina je ostvarila ubjedljivu pobjedu rezultatom 5-0. Pobjeda Slovačke na Bilinom polju dovelo je Bosnu i Hercegovinu u nezavidan položaj. Grčka se bodovno izjednačila sa Bosnom i Hercegovinom na vrhu grupe a Bosni i Hercegovini je za nekoliko dana slijedila nova utakmica protiv Slovačke. Međutim, u Žilini iako je Slovačka povela u 43. minuti utakmice golom Hamšíka u drugom poluvremenu Bosna i Hercegovina je sa dva postignuta gola uspjela preokrenuti rezultat i ostvariti ključnu pobjedu u kvalifikacijama. Golove za Bosnu i Hercegovinu su postigli Bičakčić u 70. i Hajrović u 78. minuti utakmice. Posljednje utakmice u kvalifikacijama Bosna i Hercegovina je odigrala protiv Lihtenštajna u Zenici i Litvanije u Kaunasu. Pobjeda protiv Lihtenštajna uopće nije dolazila u pitanje, Bosna i Hercegovina je već u prvom poluvremenu riješila pitanje pobjednika, rezultat je glasio 4-0. U drugom poluvremenu Lihtenštajn je preko Haslera smanjio rezultat koji je postavio i konačan rezultat utakmice. U Kaunasu 15. oktobra 2013. Bosna i Hercegovina je golom Ibiševića uspjela pobijediti Litvaniju te zbog bolje gol-razlike kvalificirala se na svoje prvo Svjetsko prvenstvo.

 Svjetsko prvenstvo 2014. 

Prvu historijsku utakmicu na svjetskom prvenstvu nogometna reprezentacija Bosne i Hercegovine je odigrala protiv dvostrukog svjetskog prvaka Argentine na stadionu Maracaná u Rio de Janeirou. U trećoj minuti utakmice nakon ubačaja Messija u šesnaesterac Bosne i Hercegovine, Argentina je povela zahvaljujući autogolu Seada Kolašinca. U 13. minuti utakmice Hajroviću je nakon sjajne asistencije Misimovića na pet metara od gola pobjegla lopta, a u 31. minuti je iz daljine šutirao Edin Džeko ali je Sergio Romero sjano odbranio. U 40. minuti Senad Lulić je imao sjajnu šansu nakon kornera Pjanića, pucao je glavom, ali je i ovog puta Romero sjajno odbranio. U drugom poluvremenu igra je i dalje bila ravnopravna, tek u 55. minuti Sergio Agüero je imao prvu ozbiljnu priliku za "Gaučose". U 65. minuti utakmice Messi je preciznim šutem sa ruba jedanaesterca zabio svoj drugi gol za nacionalnu momčad na svjetskim prvenstvima. Golu je prethodio odličan dupli pas sa Gonzalo Higuaínom. Konačan rezultat na utakmici postavio je Vedad Ibišević u 85. minuti utakmice. U drugoj utakmici na Svjetskom prvenstvu Bosna i Hercegovina je minimalnim rezultatom 0-1 poražena od Nigerije. Jedini gol na utakmici postigao je Peter Odemwingie u 29. minuti utakmice. Najveću priliku na utakmici Bosna i Hercegovina je imala u 21. minuti utakmice kada je sudija Peter O'Leary poništio gol koji je postigao Edin Džeko navodno zbog ofsajda. Posljednju utakmicu u grupnoj fazi takmičenja Bosna i Hercegovina je odigrala protiv Irana. U 23. minuti utakmice Edin Džeko je preciznim prizemnim udarcem sa nekih 20-ak metara pronašao put do mreže iranskog golmana Alireze Haghighija. Miralem Pjanić je nakon asistencije Svena Sušića u 59. minuti povećao vodstvo za Bosnu i Hercegovinu. Gol nade za Iran postigao je Reza Ghoochannejhad u 82. minuti utakmice. Minutu kasnije svojim prvim golom u dresu nacionalnog tima Avdija Vršajević je postavio konačan rezultat utakmice.

 Slika ekipe 
 Nadimak 
Popularni nadimak svih bosanskohercegovačkih sportskih reprezentacija je Zmajevi, koji je popularizirao sportski TV komentator Mustafa Mijajlović tokom kvalifikacijske utakmice za Svjetsko prvenstvo 2010. između Belgije i Bosne i Hercegovine (2-4) 28. marta 2009. Općenito se slažu među sportskim navijačima iz Bosne i Hercegovine da ovaj nadimak ima historijski kontekst, jer se smatra aluzijom na poznatog bosanskohercegovačkog vojskovođe Osmanskog Carstva Huseina-kapetan Gradaščevića, koji se borio za autonomiju Bosne i koji je bio poznat kao "Zmaj od Bosne".

U domaćim i stranim medijima, ponekad se nazivaju Zlatni ljiljani, što je bio originalni nadimak koji su navijači dali svim nacionalnim reprezentacijama zemlje nakon nezavisnosti, a odnosio se na tadašnje službene državne simbole (zastavu i grb), koji su se sami odnosili na Fleur-de-lis, historijski državni simbol koji se nalazio na grbu vladajuće bosanske srednjovjekovne dinastije Kotromanić.

 Stadioni 
Trenutno, nogometna repreznetacija koristi Stadion "Bilino polje" kao svoj domaći teren, koji je od 2025. službeno postao nacionalni stadion Bosne i Hercegovine. Ostale stadione koje je reprezentacija koristila su: Asim Ferhatović Hase, Grbavica, pod Borićima i Gradski stadion Tušanj.

Reprezentacija također koristi Trening centar Nogometnog saveza Bosne i Hercegovine u Zenici za pripreme pred utakmicu. Trening centar otvoren je 2013. u saradnji sa UEFA-om. Osim njega, korišten je i Trening-centar Butmir u Sarajevu, gdje je čak odigrana i utakmica protiv reprezentacije Kuvajta.

 Navijači 

Veliki broj navijača reprezentacije, osim iz Bosne i Hercegovine, dolazi iz sjeverne i zapadne Evrope, Sjeverne Amerike, a neki čak i iz Australije. Većina ovih navijača su članovi grupa BHFanaticos, BH Hooligans, Belaj Boys, BHLegion, Armija Zmajeva i Ljuti Krajišnici.

Na utakmici protiv Norveške, na stadionu Ullevål u Oslu 24. marta 2007. bosanskohercegovački navijači izazvali su sat vremena kašnjenja zbog neviđene količine baklji koje su bačene na teren u znak protesta protiv korupcije u (sada bivšem) Nogometnom savezu Bosne i Hercegovine. Dana 1. juna 2008.  bivši igrači Bosne i Hercegovine Meho Kodro i Elvir Bolić organizovali su prijateljsku humanitarnu utakmicu u Sarajevu pod nazivom "Kodro, Bola i prijatelji" između bivših bosanskohercegovačkih nogometnih legendi, kako bi dobili podršku i stavili do znanja da je vrijeme za promjene u Nogometnom savezu Bosne i Hercegovine. Utakmica je organizovana da počne u isto vrijeme kada se reprezentacija Bosne i Hercegovine suočila sa Azerbejdžanom u prijateljskoj utakmici u Zenici. U Sarajevu je bilo 15.000 gledalaca, dok je u Zenici bilo samo oko 50. Utakmicu u Sarajevu organizirala je Federalna TV, koja je humanitarnu utakmicu prenosila uživo. Značajan broj bosanskohercegovačkih reprezentativaca učestvovao je u utakmici, koja je završila rezultatom 11-9 u korist Kodrine ekipe.

 Dresovi 
Tradicionalne boje dresa Bosne i Hercegovine su plava i bijela, preuzete sa zastave zemlje. Dok su trenutni domaći dresovi pretežno plavi, a gostujući dresovi pretežno bijeli, ova shema boja je prvobitno korištena obrnutim redoslijedom.–je zbog činjenice da je zastava Republike Bosne i Hercegovine (RBIH), koja se koristila prije trenutne, bila pretežno bijela.
Dresove reprezentacije trenutno proizvodi Kelme, španska kompanija sportske odjeće. Generalni sponzor ekipe je m:tel. Tim također sponzoriraju Coca-Cola, ASA Central Osiguranje i Privredna banka Sarajevo.

Tabla historije proizvođača dresova za reprezentaciju Bosne i Hercegovine:
PeriodProizvođačRef.1996–1999 Patrick1999–2000 Adidas2000–2005 Reusch2005–2014 Legea2014–2023 Adidasod 2023. Kelme

 Domaći 

 Gostujući 

 Treći 

 Rezultati 

 2024. 

2025.

 2026 

 Stručni štab 

 Pozicija Ime i prezime Selektor  Sergej Barbarez Pomoćnici  Zlatan Bajramović  Mirko Hrgović  Ninoslav Milenković Trener golmana  Kenan Hasagić Kondicioni trener  Marko Čavka  Siniša Mrkobrada Skauti  Saša Papac Video analitičari  Rasmus Jansson  Jasmin KolašinacDoktori  Adnan Hadžimuratović  Reuf KarabegFizoterapeuti  Ismar Hadžibajrić  Radomir Ćosović Menadžment  Fuad Kečo  Adem Đipa Tehnički direktor  Emir Spahić Sekretar  Darko Ljubojević
 Trenutni sastav 

Igrači pozvani na utakmice kvalifikacija za Svjetsko prvenstvo 2026. protiv Rumunije i Austrije.

|-
! colspan="7" style="background:#070db5" |
|-

|-
! colspan="7" style="background:#070db5" |
|-

|-
! colspan="7" style="background:#070db5" |
|-

|-
! colspan="7" style="background:#070db5" |
|-

 Statistika igrača 

Igrači s podebljanim imenima idalje su aktivni u reprezentaciji.

 Najviše nastupa 
desno|mini|256x256piksel|Edin Džeko je igrač s najviše nastupa u reprezentaciji Bosne i Hercegovine i najbolji strijelac svih vremena.
#IgračKarijera1.Edin Džeko146722007–trenutno2.Miralem Pjanić115182008–2024.3.Emir Spahić9462003–2018.4.Zvjezdan Misimović85252004–2018.5.Vedad Ibišević83282007–2018.6.Asmir Begović6302009–2020.7.Sead Kolašinac6202013–trenutno8.Haris Medunjanin6092009–2018.9.Senad Lulić5742008–2017.10.Ibrahim Šehić5502010–2024.Edin Višća55102010–2020.

 Najviše golova 
#IgračOmjerKarijera1.Edin Džeko 721462007–trenutno2.Vedad Ibišević28832007–2018.3.Zvjezdan Misimović25852004–2018.4.Elvir Bolić22511996–2006.5.Miralem Pjanić181152008–2024.6.Sergej Barbarez17471998–2006.7.Elvir Baljić14381996–2005.8.Zlatan Muslimović12302006–2011.9.Edin Višća10552010–2020.10.Haris Medunjanin9602009–2018.

 Najviše sačuvanih mreža 
desno|mini|255x255piksel|Asmir Begović je rekorder Bosne i Hercegovine po broju sačuvanih mreža.
#IgračOmjerKarijera1.Asmir Begović27632009–2020.2.Ibrahim Šehić19552010–2024.3.Kenan Hasagić13442002–2011.4.Mirsad Dedić8271996–2000.5.Nikola Vasilj7232021–trenutno6.Goran Brašnić582004–2008.Adnan Gušo5231999–2007.8.Tomislav Piplica482001–2002.Almir Tolja4152000–2006.10.Jasmin Burić332008–2020.Kenan Pirić382018–trenutno

 Kapiteni 
Emir Spahić bio je kapiten reprezentacije na prvom učešću na FIFA Svjetskom prvenstvu. Ovo je spisak kapitena Bosne i Hercegovine koji su imali deset ili više utakmica-

Napomena: Neki od ostalih igrača koji su bili kapiteni uključuju: Mehmed Baždarević (2 utakmice) 1996, Meho Kodro (5) 1997–1998, Vlatko Glavaš (1) 1997, Suvad Katana (2) 1998, Elvir Bolić (6) 1999–2000, Bruno Akrapović (4) 1999–2003, Hasan Salihamidžić (1) 2004, Zlatan Bajramović (1) 2006, Džemal Berberović (1) 2007, Asmir Begović (6) 2011–2020, Haris Medunjanin (4) 2016–2018, Vedad Ibišević (1) 2017, Miralem Pjanić (6) 2019–2021, Ermin Bičakčić (2) 2019–2024, Sead Kolašinac (3) 2021–2025, Ibrahim Šehić (3) 2021–2023, Siniša Saničanin (1) 2021, Eldar Ćivić (1) 2021, Adnan Kovačević (1) 2021, Ajdin Nukić (1) 2021, Smail Prevljak (1) 2022, Rade Krunić (1) 2023, Gojko Cimirot (1) 2023, Ermedin Demirović (3) 2024–2025, Amar Dedić (2) 2025.
IgračPeriodNapomeneMuhamed Konjić1995–2002.20Mirsad Hibić2000–2003.14Sergej Barbarez2004–2006.20Emir Spahić2006–2014.55Zvjezdan Misimović2007–2012.16Edin DžekoOd 2014.75Ažurirano: 18. novembra 2025.

 Stogodišnji golovi 
mini|Hasan Salihamidžić postigao je prvi gol za Bosnu i Hercegovinu u oktobru 1996.Do 18. novembra 2025. Bosna i Hercegovina je postigla 392 gola.
#DatumStrijelacProtivnikRezultat1.8. oktobar 1996.Hasan Salihamidžić1–4100.4. juni 2005.3–1200.29. februar 2012.Vedad Ibišević1–2300.3. septembar 2017.Edin Džeko4–0

 Nastupi na turnirima 
 Svjetsko prvenstvo 

 Evropsko prvenstvo 

 UEFA Liga nacija 

 Ostala takmičenja 
TakmičenjeRunda Dunhill kup Malezija 1997.Finale2.531195 Millennium Super Cup 2001.Finale2.531175 Turnir "Merdeka" 2001.Finale2.531174 LG kup 2001.Finale2.210146 Kirin kup 2016.Finale2.211043UKUPNOFInale1.1911443123
 Bosna i Hercegovina na FIFA-inoj rang listi 

 Međusobni rezultati 

Legenda

Međusobni rezultati Bosne i Hercegovine od 1995. do danas
ProtivnikPrva utakmicaZadnja utakmicaNajveća pobjedaNajveći porazNogometne utakmice522154 +130. novembar 1995.28. mart 2017.2–00–2Spisak110010 +114. novembar 2012.1–0 rowspan="2" Spisak220060 +628. mart 2015.6. septembar 2015.3–0Spisak300319 −814. maj 1998.15. juni 2014.0–5Spisak4301106 +415. oktobar 2008.8. septembar 2019.4–12–4Spisak714257 −224. mart 2001.18. novembar 2025.1–00–2Spisak110010 +11. juni 2008.1–0 rowspan="3" Spisak110010 +123. juni 2001.1–0Spisak110020 +212. januar 2001.2–0Spisak83141319 −626. mart 2005.7. oktobar 2017.4–20–4Spisak220030 +32. septembar 2011.6. septembar 2011.2–0Spisak200213 −218. decembar 1996.28. februar 2012.1–2Spisak210122 020. august 2008.23. mart 2018.1–01–2Spisak413021 +128. maj 2018.23. septembar 2022.1–0Spisak200216 −510. oktobar 1998.8. septembar 1999.0–3Spisak110010 +122. januar 2001.1–0Spisak622287 +18. juni 1997.6. juni 2021.3–00–2Spisak100102 −25. mart 2014. rowspan="2" 0–2Spisak100103 −33. juni 2024.0–3Spisak7511214 +175. septembar 1998.10. oktobar 2017.7–00–1Spisak211032 +119. august 1998.9. juni 1999.1–0Spisak73221211 +128. april 2004.14. juni 2022.4–11–3Spisak603348 −418. august 2004.1. septembar 2021.0–2Spisak110021 +13. mart 2010.2–1 rowspan="2" Spisak220090 +925. mart 2017.3. septembar 2017.5–0Spisak11155917 −81. septembar 1996.15. oktobar 2019.3–10–4Spisak100101 −125. mart 2022.25. mart 2022. rowspan="2" 0–1Spisak4004614 −88. oktobar 1996.22. august 2007.1–4Spisak110020 +226. februar 1997.2–0Spisak71151019 −922. juli 2001.12. novembar 2020.3–10–4Spisak301214 −326. maj 2012.16. novembar 2015.0–2Spisak210131 +223. mart 2023.11. septembar 2023.3–00–1Spisak6114410 −66. novembar 1996.9. juni 2024.2–10–3Spisak411247 −311. oktobar 2000.12. juni 2015.3–10–3Spisak311146 −228. februar 2006.7. juni 2016.2–10–3Spisak211021 +111. mart 2000.15. mart 2000.2–1Spisak210133 026. maj 2006.01. juni 20183–10–2Spisak110042 +28. august 2001.4–2Spisak201113 −224. januar 2000.10. august 2010.0–2Spisak211042 +27. septembar 2021.9. oktobar 2021.2–0Spisak100103 −32. mart 1997.0–3Spisak63121210 +29. septembar 2014.9. oktobar 2025.2–02–3Spisak101000027. mart 2021. rowspan="4" Spisak110010 +14. septembar 2021.1–0Spisak220091 +811. septembar 2012.7. juni 2013.5–0Spisak10910353 +3218. august 1999.13. oktobar 2023.8–1Spisak6411105 +514. oktobar 1998.16. oktobar 2013.3–02–4Spisak9702187 +1129. mart 2003.16. novembar 2023.5–01–4Spisak603338 −510. mart 1999.14. oktobar 2024.1–3Spisak321052 +328. februar 1997.27. juni 2001.2–0Spisak5401135 +827. januar 1999.12. oktobar 2025.5–21–2Spisak410325 −39. februar 2011.1. februar 2018.1–00–2Spisak201123 −17. oktobar 2006.12. septembar 2007. rowspan="3" 0–1Spisak100101 −121. juni 2014.0–1Spisak402249 −511. oktobar 2020.19. novembar 2024.1–3Spisak420235 −216. oktobar 2002.17. oktobar 2007.2–10–2Spisak4013313 −1011. oktobar 2002.16. novembar 2024.0–7Spisak110021 +130. maj 2014.2–1 rowspan="2" Spisak110021 +19. juni 2009.2–1Spisak100103 −321. april 1996. rowspan="3" 0–3Spisak501439 −615. decembar 2007.14. oktobar 2020.0–3Spisak6015216 −1414. novembar 2009.16. oktobar 2023.0–5Spisak8404814 −67. septembar 2002.15. novembar 2025.3–11–4Spisak4400131 +124. juni 2005.6. septembar 2025.6–0 rowspan="2" Spisak101000 027. mart 2018. rowspan="2" Spisak301235 −214. august 2013.18. decembar 2021.3–4Spisak321052 +38. septembar 2018.8. oktobar 2020.2–0Spisak513188 03. juni 1998.26. mart 2008.1–00–1Spisak630378 −120. juni 2001.26. mart 2023.3–20–2Spisak5401116 +510. novembar 1996.6. februar 2013.3–01–2Spisak502316 −514. januar 2001.12. oktobar 2005. rowspan="4" 0–2Spisak200213 −24. septembar 1999.5. oktobar 1999.1–2Spisak8026718 −112. septembar 2000.18. novembar 2018.2–5Spisak100124 −229. maj 2010.2–4Spisak110020 +229. mart 2016.2–0Spisak100112 −15. novembar 1997.1–2Spisak622276 +116. august 2000.11. oktobar 2018.2–00–1Spisak301225 −312. oktobar 2021.21. mart 2024.0–2Spisak110032 +118. januar 2001.3–2Spisak201112 −130. juni 2001.1. juni 2009.1–2Spisak422062 +412. februar 2003.10. oktobar 2015.2–0 rowspan="3" Spisak110040 +422. februar 1997.4–0Spisak101022 024. februar 1997.Spisak8328410763114394391+330. novembar 1995.18. novembar 2025.8–10–7Spisak

 Značajne pobjede 
Izvor: Rezultati
Neslužbene utakmice nisu uključene.

 Datum Utakmica Lokacija Protivnik Rezultat Napomena 6. novembar 1996. Prijateljska Sarajevo, Bosna i Hercegovina  2–1Pobjeda nad ekipom koja je u to vrijeme bila među top 5 najbolje rangiranih (5.). 10. novembar 1996. Kvalifikacije za Svjetsko prvenstvo 1998. Ljubljana, Slovenija  2–1Historijska prva pobjeda u kvalifikacijama za Svjetsko prvenstvo. 22. februar 1997. Dunhill kup Malezija 1997. Kuala Lumpur, Malezija  4–0Najveća pobjeda ikada protiv protivnika koji nije član UEFA-e. 20. august 1997. Kvalifikacije za Svjetsko prvenstvo 1998. Sarajevo, Bosna i Hercegovina  3–0Pobjeda nad ekipom koja je u to vrijeme bila među top 5 najbolje rangiranih (3.). 19. august 1998. Kvalifikacije za Evropsko prvenstvo 2000. Sarajevo, Bosna i Hercegovina  1–0Historijska prva pobjeda u kvalifikacijama za Evropsko prvenstvo. 2. april 2003. Kvalifikacije za Evropsko prvenstvo 2004. Kopenhagen, Danska  2–0 Pobjeda nad ekipom koja je u to vrijeme bila među top 15 najbolje rangiranih (11.). 6. septembar 2003. Zenica, Bosna i Hercegovina  1–0 3. septembar 2005. Kvalifikacije za Svjetsko prvenstvo 2006. Zenica, Bosna i Hercegovina  1–0 24. mart 2007. Kvalifikacije za Evropsko prvenstvo 2008. Oslo, Norveška  2–1 2. juni 2007. Sarajevo, Bosna i Hercegovina  3–2 Debitantska utakmica za seniorsku reprezentaciju i prvi međunarodni gol Edina Džeke. 10. septembar 2008. Kvalifikacije za Svjetsko prvenstvo 2010. Zenica, Bosna i Hercegovina  7–0 Najveća pobjeda ikada (bez primljenog gola) 28. mart 2009. Genk, Belgija  4–2 1. april 2009. Zenica, Bosna i Hercegovina  2–1 10. oktobar 2009. Tallinn, Estonija  2–0 Kvalifikacija u prvi baraž (Svjetsko prvenstvo 2010) 7. septembar 2012. Kvalifikacije za Svjetsko prvenstvo 2014. Vaduz, Lihtenštajn  8–1 Najveća pobjeda ikada. 22. mart 2013. Zenica, Bosna i Hercegovina  3–1 Pobjeda nad ekipom koja je u to vrijeme bila među top 15 najbolje rangiranih (12.) 10. septembar 2013. Žilina, Slovačka  2–1 15. oktobar 2013. Kaunas, Litvanija  1–0 Kvalifikacija za Svjetsko prvenstvo u nogometu 2014. 25. juni 2014. Grupna faza na Svjetskom prvenstvu 2014. Salvador, Brazil  3–1Historijska prva pobjeda na Svjetskom prvenstvu u nogometu. 10. oktobar 2015. Kvalifikacije za Evropsko prvenstvo 2016. Zenica, Bosna i Hercegovina  2–0 Pobjeda nad ekipom koja je u to vrijeme bila među top 15 najbolje rangiranih (8.) 29. mart 2016. Prijateljska Zürich, Švicarska  2–0 Pobjeda nad ekipom koja je u to vrijeme bila među top 15 najbolje rangiranih (12.) 7. juni 2016. Kirin kup 2016. Osaka, Japan  2–1 Pobjeda u finalu Kirin kupa 2016.

 Postignuća 

 Prijateljska 
 Dunhill kup
 Viceprvaci (1): 1997.
 Millennium Super Cup
 Viceprvaci (1): 2001.
 Turnir "Merdeka"
 Viceprvaci (1): 2001.
 LG kup
 Viceprvaci (1): 2001.
 Kirin kup
 Prvaci (1): 2016.

 Također pogledajte 
 Nogometna reprezentacija Bosne i Hercegovine U-21
 Nogometna reprezentacija Bosne i Hercegovine U-19
 Nogometna reprezentacija Bosne i Hercegovine U-17
 Nogometna reprezentacija Bosne i Hercegovine U-15
 Ženska nogometna reprezentacija Bosne i Hercegovine
 Ženska nogometna reprezentacija Bosne i Hercegovine U-19
 Ženska nogometna reprezentacija Bosne i Hercegovine U-17
 Idol nacije

 Reference 

 Vanjski linkovi 

 Zvanična stranica nogometnog saveza Bosne i Hercegovine
 Bosna i Hercegovina na zvaničnoj stranici UEFA-e
 Bosna i Hercegovina na zvaničnoj stranici FIFA-e

Kategorija:Nogomet u Bosni i Hercegovini
*
Bosna i Hercegovina
Kategorija:Dobitnici Šestoaprilske nagrade
Kategorija:Sportski kolektiv godine Bosne i Hercegovine